google/wiki40b huggingface dataset:
Tatiana Anatolievna Tarasovová

Osobný život

Tatiana Tarasovová sa narodila 13. februára 1947 ako mladšia z dvoch dcér v rodine známeho sovietskeho hokejového hráča a trénera Anatolija Tarasova. Staršia sestra Galina má syna Alexeja, ktorého deti považuje Tarasovová za svojich vlastných vnukov, keďže vlastné deti nemá.
Tarasovová bola vydatá trikrát. Jej prvým manželom bol herec Alexej Samojlov, no ich manželstvo netrvalo ani dva roky. Druhým manželom bol atlét Vasilij Chomenkov, ktorý tragicky zahynul v roku 1976. S tretím manželom, známym ruským klaviristom Vladimirom Krajnevom sa zoznámili v roku 1978. Ako 64-ročná Tarasovová druhýkrát ovdovela, keď 29. apríla 2011 Krajnev zomrel po ťažkej chorobe v nemeckom Hannovere.
Dlhšiu dobu žila v meste Simsbury v USA (v štáte Connecticut), kde vykonávala trénerskú činnosť v Connecticut's International Skating Center. V roku 2006 sa vrátila do Moskvy, kde žije dodnes.

Kariéra

Otec viedol Tarasovovú od malička k športu. Ako päťročnú ju naučil korčuľovať sa. Tatiana Tarasovová vystupovala v kategórii športových dvojíc najskôr s Alexandrom Tichomirovom, neskôr s Georgijom Proskurinom. Ich trénerom bola Jelena Čajkovská.
S Proskurinom bola Tarasovová dvakrát medailistka na Majstrovstvách ZSSR (v r. 1964 tretie, v r. 1965 druhé miesto). Spolu skončili siedmi na Majstrovstvách sveta 1965 a štvrtí na Majstrovstvách Európy 1966. Na Zimnej Univerziáde 1966 získali zlatú medailu. Sľubne rozvíjajúcu sa krasokorčuliarsku kariéru však musela Tarasovová krátko po tomto víťazstve, vo veku 18 rokov kvôli zraneniu ukončiť.
Tarasovová sa ale nevzdala krasokorčuľovania a rozhodla sa pre trénerskú kariéru.
A1 (britská ponorka)

Vznik a vývoj

Pôvodne vychádzali z amerického typu Holland, ktorý v britskom loďstve zaviedli roku 1901. A1 predstavovala mierne predĺžený typ Holland, ale od A2 sa začínala séria oveľa väčších ponoriek. Boli zároveň prvými ponorkami vybavenými kužeľovitou vežou, ktorá bola jej najväčším vylepšením, uľahčujúcou plavbu na rozbúrenom mori. Spočiatku mali len jeden torpédomet, ale od A5 pribudol na prove ešte jeden. Tieto ponorky mali kombinovaný pohon zložený z benzínového a elektrického motora, ale A13 neskôr vybavili dieselovým motorom. Túto triedu stavali v lodenici Vickers. Umožnila britskému loďstvu zdokonaliť ponorkovú doktrínu a získať operačné skúsenosti. V rokoch 1902 – 1905 postavili 13 týchto ponoriek, niektoré z nich zotrvali v službe aj počas prvej svetovej vojny v rokoch 1914 – 1918, ale len v úlohe civilných plavidiel.

Potopenie, vylovenie, strata a objavenie

A1 bola nešťastne potopená 18. marca 1904 pri cvičnom útoku na HMS Juno nárazom do pravej časti veže loďou SS Berwick Castle, ktorá bola na ceste z Southamptonu do Hamburgu. Potopila sa iba do hĺbky 12 m ale voda zaplavila palubu a celá posádka sa utopila. Následkom tejto nehody sa celá britská ponorková flotila vybavila vodotesným uzáverom v spodnej časti veže ponoriek.

18. apríla 1904 bola vylovená, opravená a zaradená znovu do aktívnej služby. Nasledoval výbuch benzínu v auguste 1910. Následkom tejto nehody bola prevelená ako testovacia ponorka. O rok neskôr sa stratila keď bola bez ľudskej posádky riadená automatickým pilotom. Aj keď bolo miesto jej potopenia známe všetky pokusy o nájdenie vraku zlyhali. V roku 1989 vrak objavil miestny rybár asi 5 míľ od Bracklesham Bay. Pri potopení bola iba čiastočne zaplavená, čo spôsobilo jej neustály pohyb v miestnych vodných prúdoch. 26. novembra 1998 bol vrak zapísaný do zoznamu chránených vrakov.
Neufchâtel-en-Saosnois

Poloha

Obec má rozlohu 23,41 km². Najvyšší bod je položený 306 m n. m. a najnižší bod 121 m n. m.

Obyvateľstvo

Počet obyvateľov obce je 967 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Evanjelium podľa Jána

Vzťah k synoptickým evanjeliám

Evanjelium podľa Jána sa okrem podobností v rámci žánru evanjeliá od ostatných synoptických evanjelií v mnohom odlišuje. Odlišnosti sú v štýle a vo vnútornom usporiadaní. Ježišov príbeh je prerušujú dlhé zjavovateľské reči a dialógy, zoradenie materiálu veľmi sťažuje diachrónnu analýzu.
Gus Hansen

Životopis

Pred tým, než sa stal v roku 1997 profesionálnym hráčom pokru hrával Hansen backgammon a tenis. V roku 2000 sa presťahoval do New York City a pokúsil sa živiť hraním backgammonu, ale toto odvetvie bolo na neho príliš malé. Sám sa označuje za profesionálneho gamblera a vsádzal na rôzne športové podujatia.

Pokrová kariéra

Hansen začal hrať poker v roku 1993 v Ocean View Card Room v Santa Cruz v Kalifornii, kedy tu na výmennom pobyte študoval na The University of California v Santa Cruz. Je notoricky známy hlavne pre svoj agresívny štýl hry, v pokrovej terminológii nazývaný "loose aggressive". Je povestný svojím zvyšovaním sádzok alebo blafovaním so skoro hociktorými dvoma kartami, čo jeho súpera vedie k dorovnávaniu (či dokonca zvyšovaniu) jeho stávok.
Na konci roku 2007 jeho celkové príjmy zo "živých" turnajov tvorili viac než 5 000 000 dolárov. Vo februári roku 2012 sa jeho príjmy vyšplhali na 10,210,073 dolárov čím sa radí na 15. miesto celosvetového rebríčka celkových zarobených výher.
Palmička nízka

Opis

Rastlina má krovitý charakter, väčšinou sa vytvára viac kmienkov. Listy sú modrozelenej farby. Sú dlaňovito delené a majú vejárovitý tvar. V priemere dosahujú až 60–80 cm.
Vo chvíli, keď rastlina dosiahne výšky 20–30 cm, začne tvoriť postranné výbežky. Každý rok sa na výbežkoch objaví nový chochol listov.
Vo svojom prirodzenom prostredí, v západnej časti Stredozemia, dosahuje výšku až 5 m, v interiéri v nádobách dorastá do 2–3 m.
Rastlina sa množí semenami, odnožami alebo delením trsu, rastie veľmi pomaly. Súkvetia sú hroznovité, kvety sú drobné a žlté. Kvitne od apríla do júna. Plodom je 1–4 cm dlhá nejedlá bobuľa.

Starostlivosť

Pokiaľ je o rastlinu dobre postarané, začne skoro kvitnúť. Obľubuje svetlé, slnečné miesta. V zime znáša teploty od 4°C do 12°C. Prezimovať môže aj pri zlých svetelných podmienkach, napr. v pivnici alebo garáži. Od apríla do novembra je možné rastlinu umiestniť von.
Palmička sa presadzuje len v prípade, že by hrozilo, že korene roztrhnú kvetináč. V lete sa viac zalieva, hlavne pri veľkých horúčavách. V zime, pokiaľ je umiestnená na tmavšom mieste, sa nezalieva skoro vôbec. Voda sa neleje do ružice listov, inak môže uhniť „srdiečko“.

Pre palmičku je možné použiť zeminu alebo hlinenú záhradnú zmes, do ktorej sa primieša malé množstvo piesku. Rastlina sa hnojí v období od marca do augusta každých 8–14 dní štandardným tekutým hnojivom. Vďaka hnojeniu je potom odolnejšia v zime pri nižších teplotách.
Pokiaľ je rastlina zazimovaná v teplejšom prostredí, býva napadaná voškami a štítničkami. V lete je možnosť výskytu roztočcov.
Elektromobil

Elektromobil alebo EV je automobil používajúci pre svoj pohon elektrickú energiu. Ako zdroj energie používa obvykle akumulátor, ktorý musí byť pred jazdou nabitý z externého zdroja. Od kapacity akumulátora závisí dojazd elektromobilu.

Výhody

Hlavnou výhodou elektromobilov je ich účinnosť (ak neuvažujeme účinnosť nabíjacieho externého zdroja energie). Prevod energie elektrickej na mechanickú je možné dosiahnuť s účinnosťou až 90 % (v prípade asynchrónneho motora) oproti 25–34% účinnosti spaľovacieho motora. Celková účinnosť pohonu samozrejme závisí aj od účinnosti výroby elektriny pre pohon z primárneho zdroja a energetickej účinnosti použitých akumulátorov resp. palivových článkov (táto sa pohybuje okolo 50–80 % podľa použitej technológie – olovo, NiMH, Li-ion, Li-pol). Na rozdiel od bežného automobilu je však možné využiť proces brzdenia tzv. rekuperáciou.
Nezanedbateľnou výhodou je, že elektromobily neprodukujú svojou činnosťou výfukové plyny (opäť samozrejme bez zohľadnenia spôsobu výroby energie v primárnom zdroji). Technický prielom vo vývoji elektromobilov naštartoval rozvoj elektroniky a riadiacich systémov, rozvoj nových typov akumulátorov (napr. SCIB batérií), ale hlavne rýchlym nárastom cien energie, palív - hlavne ropy a teda aj benzínu.
Výhodou je aj jednoduchšia konštrukcia automobilu - pohon môže byť umiestnený priamo v kolesách, riadiaca elektronika a akumulátorový set v podlahovej časti. Karosériu teda možno konštruovať variabilnejšie na rovnakej podvozkovej báze.

Nevýhody

Hlavnou nevýhodou je akumulátor, ktorý je pri súčasnom stave techniky objemný, príliš ťažký, má malú životnosť a pridlhé doby nabíjania. Odbúranie používania fosílnych palív zasa zaťažuje systém výroby energie (elektrárne, elektrorozvodná sieť), ktorý by masové nasadenie elektromobilov nezvládol. Riešením je použitie alternatívnych palív spáliteľných v palivových článkoch priamo prevádzajúcich chemickú energiu na elektrickú. Tieto palivá sa však tiež neťažia, ale vyrábajú a na ich výrobu je opäť potrebné značné množstvo elektrickej energie. Na masovejšie nasadenie elektromobilov si ešte budeme musieť počkať, ale rastúce ceny ropy na svetových trhoch pravdepodobne čoskoro "zefektívnia" výrobu elektromobilov.

Dotácie na elektromobily

11. novembra 2016 spustilo ministerstvo hospodárstva SR dotačný program, ktorého cieľom je rozvoj elektromobility na Slovensku. V rámci neho prispeje sumou 5 000 € na kúpu nového elektromobilu. Podmienkou je zakúpenie a registrácia vozidla na Slovensku, a to minimálne na 2 roky. To znamená, že dotácia sa nevzťahujúce napríklad na elektromobily od Tesla Motors. Vozidlá musia byť kategórie N1 alebo M1. Dotácia sa uplatňuje priamo u predajcu vozidla, ktorý rieši všetky administratívne povinnosti. Samotná dotácia sa vypláca na 3 fázy. Po registrácií, po 1. roku a po 2. roku. Celkový rozpočet dotačného programu je 5,2 milióna eur. O príspevok je možné požiadať do 30. júna 2018.

Z histórie

Priemyselnú výrobu elektromobilov spustil vo Viedni, podľa konštrukčných plánov Ferdinanda Porscheho, v roku 1896 Jakob Lohner.
Duault

Poloha

Obec má rozlohu 21,59 km². Najvyšší bod je položený 256 m n. m. a najnižší bod 97 m n. m.

Obyvateľstvo

Počet obyvateľov obce je 347 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Confessio Heptapolitana

Confessio Heptapolitana (iné názvy: Confessio Montana, či Confessio Montanarum Civitatum) bolo reformované vierovyznanie, prijaté v roku 1559 siedmimi stredoslovenskými banskými mestami (Banská Belá, Banská Bystrica, Banská Štiavnica, Kremnica, Ľubietová, Nová Baňa, Pukanec) podľa vzoru Pentapolitany. Toto vyznanie bolo prejavom umiernenej protestantskej reformácie, ktorá sa navonok vyznačovala prijímaním pod obidvoma spôsobmi, zavedením nemčiny alebo češtiny ako bohoslužobného jazyka, povolením sobášov pre kňazov a zjednodušením bohoslužieb a výzdoby kostola.
Banské mestá ako reakciu na presádzanie záverov Tridentského koncilu ostrihomským arcibiskupom Mikulášom Oláhom, požiadali Ulbricha Cibikulariusa z Banskej Štiavnice o vypracovanie vierovyznania neskôr známeho ako Confesio Montana
Na tretej synode banských miest zvolanej do Banskej Štiavnice reagovali zúčastnení vypracovaním úplného vierovyznania, ktoré by potvrdzovalo, že jeho tvorcovia si zakladajú na Písme Svätom, aby tak získali pevnejší právny základ. Vychádzali z Confessio Pentapolitana. Zostavením vierovyznania bol poverený štiavnický farár Ulrich Kammerhnecht Cubicularius, ktorý pochádzal z Bruchsalu v Badensku pri Rýne.“ Toto vierovyznanie je oproti prvému obšírnejšie, ostrejšie a skoro dvakrát rozsiahlejšie. Hneď začiatkom nasledujúceho roku vierovyznanie predložili kráľovi aj ostrihomskému arcibiskupovi na schválenie s prosbou o pokojné praktizovanie viery podľa ich presvedčenia. Ferdinand I. však žiadosť zamietol a arcibiskup Mikuláš Oláh reformovaných farárov odsúdil, vyobcoval ich z katolíckej cirkvi a ich majetky zhabal.
Učebný plán

Učebný plán je dokument , v ktorom sa vymedzuje rozsah a obsah vzdelávania a výchovy; určuje učebné predmety alebo študijné predmety, ich postupnosť podľa ročníkov, ako aj týždenný počet vyučovacích hodín (na vysokých školách prednášok, seminárov a cvičení). Učebný plán je východiskom pre zostavenie účebných osnov a rozvrhu hodín. Výber a štruktúra jednotlivých učebných predmetov sa v učebnom pláne uskutočňuje v súlade s cieľom výchovy. Na odborných a vysokých školách zodpovedá príslušnému učebnému odboru a študijnému odboru. Učebný plán je hlavný dokument na vytýčenie obsahu vyučovania. Rozhodujúci vplyv na tvorbu učebného plánu majú požiadavky spoločnosti a rozvoj vedeckého poznania.
Montagnac (Hérault)

Poloha

Obec má rozlohu 39,81 km². Najvyšší bod je položený 172 m n. m. a najnižší bod 8 m n. m.

Obyvateľstvo

Počet obyvateľov obce je 3 582 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mestes

Poloha

Obec má rozlohu 11,45 km². Najvyšší bod je položený 686 m n. m. a najnižší bod 545 m n. m.

Obyvateľstvo

Počet obyvateľov obce je 335 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cours-les-Bains

Poloha

Obec má rozlohu 10,43 km². Najvyšší bod je položený 167 m n. m. a najnižší bod 85 m n. m.

Obyvateľstvo

Počet obyvateľov obce je 218 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Grogrén

Grogrén (z fr. gros-grain – hrubého charakteru) je stredoveká hrubá šatová a pláštenková látka z hodvábu s mohérom alebo vlnou, ktorá sa niekedy stužovala latexom.
Bazincourt-sur-Epte

Poloha

Obec má rozlohu 11 km². Najvyšší bod je položený 139 m n. m. a najnižší bod 52 m n. m.

Obyvateľstvo

Počet obyvateľov obce je 713 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
SWOT

SWOT je analýza vnútorných silných a slabých stránok podniku, produktu, regiónu a pod. v súvislosti s vonkajšími príležitosťami a hrozbami na predmetnom trhu.

Ďalšie využite SWOT analýzy

Využitie SWOT analýzy sa nelimituje len na ziskový sektor, ale v akejkoľvek situácii prijímania rozhodnutí, kde je možné definovať želaný koncový stav – cieľ, napríklad v neziskových organizáciách, vládnych zložkách, alebo u jednotlivcov. Sledovaním postupností SWOT analýzy by sa mala vyjasniť situácia a jej faktory, ktoré by mali viesť k cieľovo-orientovaným alternatívam.
Oyé

Poloha

Obec má rozlohu 18,38 km². Najvyšší bod je položený 497 m n. m. a najnižší bod 273 m n. m.

Obyvateľstvo

Počet obyvateľov obce je 295 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gourgeon

Poloha

Obec má rozlohu 13,69 km². Najvyšší bod je položený 318 m n. m. a najnižší bod 233 m n. m.

Obyvateľstvo

Počet obyvateľov obce je 255 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Električková doprava v Kolomne

Kolomna, mesto  v ruskej Moskovskej oblasti, s dovedna 161 100 obyvateľmi, je od roku 1948 obsluhované električkovou sieťou. Dĺžka električkových tratí v súčasnosti dosahuje približne 40 km.
Zubná protéza

Zubná protéza je snímateľná protetická náhrada riešiaca stratu vlastných zubov. Súčasné štúdie ukazujú, že strata vlastných zubov a nutnosť nasledujúceho zhotovenia snímateľných náhrad (protéz) sú najčastejšími stomatologickými problémami ľudí v dôchodkovom veku, a spolu so starnutím populácie nadobúda táto oblasť stále väčší význam.

Obmedzenie zubných náhrad

Ústna dutina je tvorená prevažne mäkkými tkanivami a pomery v nej sa neustále menia. Oproti tomu protézy sú relatívne stabilné a tvrdé. Z toho vyplýva, že zubné protézy je potrebné opakovane po čase upravovať a každý pacient potrebuje určitý čas, než si na ne zvykne. Celkové protézy sú vždy iba náhradami pôvodných zubov a ďasien. Ako všetky ostatné umelé náhrady preto majú svoje obmedzenia. Protézy je nutné pravidelne na niekoľko hodín denne odkladať (a to najlepšie v noci pri spánku), aby si mohli ústa pacienta odpočinúť. Protézy nesmú prísť do styku s kyselinami, hydroxidmi, koncentrovaným alkoholom, vriacou vodou a sálavým teplom (vykurovacie telesá, kachle).

Spracovanie stravy

Vždy chvíľu trvá, než sa pacient naučí jesť s novou zubnou protézou. Je potrebné začať len s malým množstvom mäkkej stravy. S postupným rastom pacientovej dôvery v novú protézu je možné výber stravy rozšíriť. Vždy však treba dávať pozor na horúce pokrmy a tekutiny – umelé živicové podnebie zbavuje pacientov citlivosti a mohli by si tak popáliť mäkké podnebie a pažerák.
Ľadová káva

Caffè freddo

Talianski gastronómovia podávajú Caffè freddo (studená káva), ktorá sa skladá iba z chladeného, ​​vodou rozšíreného espressa s kockami ľadu a je ochutený cukrovým sirupom. Patrí k zvyčajnej ponuke talianskych barov v letných mesiacoch.

Instantná ľadová káva

Od rôznych výrobcov existujú prášky, ktoré sa dajú zmiešať so studeným mliekom alebo vodou, aby z toho vznikol nápoj s ľadovou kávou.

Schwarzwaldská ľadová káva

Schwarzwaldská ľadová káva, ktorá je obľúbená v Schwarzwalde, sa skladá z chladenej filtrovanej kávy sladenej cukrom a sprevádzanej silným akcentom schwarzwaldskej čerešňovice. Jeden až dva kopčeky vanilkovej zmrzliny, podávané v elegantnom vysokom sklenenom pohári a môže byť ozdobený smotanovým krémom, čokoládou, prípadne čerešňami, vaflami alebo krumkake.

Ľadová káva na anglický spôsob

Ide o termín pochádzajúci z Viedne, ktorý dokopy obsahuje až 1/3 zmrzliny, 1/3 kávy a 1/3 šľahačky.

Iced coffee

Variant, ktorý je ponúkaný v USA ako Iced coffee, niekedy pozostáva len z čiernej kávy, kociek ľadu (bez zmrzliny) a možno aj mlieka.

Café Glace

V nemecky hovoriacom Švajčiarsku sa niekedy kávová zmrzlina podáva ako Café Glace. Vo francúzsky hovoriacom Švajčiarsku a vo Francúzsku sa termín (café glacé) zvyčajne používa na kávu alebo espresso podávané s kockami ľadu, ktoré je voliteľne rozšírené mliekom (analogicky ku iced coffee alebo caffè freddo).

Ľadová čokoláda

Variantom ľadovej kávy je zmrzlinová čokoláda. Káva je nahradená studenou pitnou čokoládou; namiesto vanilkovej zmrzliny sa občas používa kopček čokoládovej zmrzliny.

Vietnamská ľadová káva

Vietnamská ľadová káva sa nazýva cà phê đá (doslova „ľadová káva“) a má tradičný štýl varenia. Tmavo pražená vietnamská káva sa varí s kovovým kvapkovým filtrom (phin cà phê) a potom sa naleje do pohára s kockami ľadu. Populárny variant tejto kávy sa nazýva cà phê sữa đá, v ktorej sa na kávu najprv nakvapká sladené kondenzované mlieko a potom sa zmes naleje do kociek ľadu.
Ébreuil (obec)

Poloha

Ébreuil má rozlohu 23,22 km². Najvyšší bod je položený 545 m n. m. a najnižší bod 301 m n. m.

Obyvateľstvo

Ébreuil má 1 261 obyvateľov (2009).
Graf vývoja obyvateľstva:
Zdroje: INSEE
Quai Voltaire

Poloha

Nábrežie vedie po ľavom brehu rieky Seiny medzi mostami Carrousel a Royal. Začína na úrovni ulice Rue des Saints-Pères, kde oproti prúdu nadväzuje Quai Malaquais a končí pri Rue du Bac, odkiaľ pokračuje Quai Anatole-France. Súčasťou nábrežia je i prístav Port des Saints-Pères.

Dejiny

Quai Voltaire bolo pôvodne súčasťou nábrežia Malaquais ako jeho západná časť. Najskôr sa nazývalo Quai des Théatins podľa kláštora mužského rádu theatinov, ktorý tu bol založený v roku 1644 vďaka štedrosti kardinála Mazarina.
V roku 1791 získalo nábrežie dnešný názov na počesť spisovateľa Voltaira, ktorý zomrel na nábreží v dome č. 27 v roku 1778.
Na začiatku 19. storočia sa na nábreží objavili prví bukinisti.
Kyrénska škola

Kyrénska škola alebo kyrenaici bola starogrécka sokratovská filozofická škola v severnej Afrike, založená Aristippom z Kyrény; hlásala hedonizmus: stotožňovanie šťastia so zmyslovou rozkošou: Sokrates mal pravdu, keď hľadal zmysel života v blaženosti, avšak blúdi každý, kto túto blaženosť hľadá inde ako v ukájaní okamžitých zmyslovych potrieb, v jedle, pití a v pohlavných rozkošiach. Nemyslime na budúcnosť, pretože tá nám nepatrí; iba prítomnosť je dôležitá.
Cnosť spočíva vo vyhľadávaní pôžitkov. Sloboda spočíva v ukájaní žíadostí. Kyrenaici odmietajú zákony a spoločenské konvencie.
Sixt-sur-Aff

Poloha

Obec má rozlohu 42,5 km². Najvyšší bod je položený 92 m n. m. a najnižší bod 5 m n. m.

Obyvateľstvo

Počet obyvateľov obce je 2 127 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Germainmont

Poloha

Obec má rozlohu 15,69 km². Najvyšší bod je položený 144 m n. m. a najnižší bod 61 m n. m.

Obyvateľstvo

Počet obyvateľov obce je 803 obyvateľov (2009).
Graf vývoja obyvateľstva:
Zdroje: INSEE
Fat Lip

Hudobný štýl

Skladba má rýchle tempo a obsahuje prvky hip-hopu, heavy metalu, pop punku a skate punku. "Verše sú skutočne o tom čo robíme: vyrastanie na predmestí, chodenie na párty a spôsobovanie si problémy. Veľa ľudí sa s tým stotožnilo," povedal Deryck Whibley. Názov skladby je slangový výraz pre opuchnutú peru ako výsledok úderu do tváre.
3DO

3DO bola firma zaoberajúca sa vývojom počitačových technologií a vývojom počítačových hier.

Dejiny

Firma 3DO bola založená v roku 1991 Tripom Hawkinsom v spojenectve so siedmimi daľšími organizaciami s pôvodným cielom vytvoriť herný systém, ktorý funguje na CD-čkach. V roku 1993 vytvorila svoju prvú konzolu - The 3DO Console, ktorá ale nebola príliš uspešná. V roku 1995 bola prekonaná konzolou Playstation od firmy Sony. Licencia na 3DO console bola predaná a firma skončila s vyvíjanim konzol a začala vyvíjať hry na Playstation a PC.
Stębark

História

Dedina Stębark je spolu so susedným Grunwaldom známa dvoma bitkami:
Karosa B 832

Konštrukcia

Autobus B 832 je konštrukčne takmer zhodný s vozidlom B 732. Ide o dvojnápravový autobus s hranatou, polosamonosnou karosériou panelovej konštrukcie a motorom nachádzajúcim sa za zadnou nápravou. Dizajnovo je rovnaký ako B 732. V pravej bočnici sa nachádzajú troje dvojkrídle výklopné dvere (predné sú užšie než ostatné). Sedačky pre cestujúcich sú rozmiestnené 1+2, nad nápravami 2+2. Od vozidiel B 732 sa odlišuje lepším zateplením, pretože vozidlá tohoto typu mali byť prevádzkované predovšetkým v Rusku, červenými držadlami v interiéri a tiež hlavne zasklenou prepážkou pred prvými sedadlami, ktorá oddeľuje priestor pre vodiča od priestoru pre cestujúcich. Vodič má ale možnosť nechať prepážku do zvyšku vozidla otvorenú, takže v tomto prípade môžu cestujúci využívať i predné dvere.

Výroba a prevádzka

Pretože v štátoch bývalého Sovietskeho zväzu boli problémy so schvaľovaním novej rady 900, rozhodla sa Karosa pre tieto krajiny naďalej vyrábať upravené vozidlá rady 700 pod novým označením – radou 800 (tá bola v 80. rokoch už raz použitá). „Osemstovkové“ autobusy boli vyrábané od roku 1997, kedy bola ukončená produkcia rady 700, do roku 1999, kedy konečne túto radu nahradili v exporte na východ autobusy rady 900. Autobusov B 832 bolo celkom vyrobených 102 kusov.
Vozidlá B 832 boli určené predovšetkým na export do krajín bývalého Sovietskeho zväzu. Niekoľko málo kusov ale vzhľadom na nesolventnosť kupujúcich skončilo v Česku a Slovensku. Niektoré vozidlá B 832, prevádzkované na území bývalého Česko-Slovenska, boli tiež kúpené ako „náhradné“ skrine pre staršie autobusy rady 700.